***SZEKSZÁRD VÁROSI FÉRFI KISPÁLYÁS LABDARÚGÓ BAJNOKSÁG***

***2021-2022. évi***

***V E R S E N Y K I Í R Á S A***

**1./ A bajnokság szervezője és rendezője:**

**Szekszárdi Sportközpont Nonprofit Kft. megbízásából a**

**Szekszárd Városi Kispályás Labdarúgó Bajnokság Szervező Bizottsága**

**2./ A bajnokság célja:**

 A kispályás labdarúgás népszerűsítése, folyamatos sportolási, versenyzési lehetőség biztosítása a szabadidő egészséges, hasznos eltöltése.

**2./ A bajnokság helye, ideje:**

 **Városi sporttelepen**: **2 db 40x20 m-es műfüves pálya,**

 **3 m széles, 2 m magas / kézilabda méretű / kapukkal**

 *Őszi idény:* **2021. október közepétől - 2021. november végéig**

 *Tavaszi idény:* **2022. március elejétől - 2021. június elejéig**

 **Játéknapok: minden hét hétfő és csütörtök**

 **/ Szükség esetén: szerdán is. /**

**3./ Versenybizottság:**

 *Elnök: Szőke Gergő*

 *Titkár: Szilágyi Dezső*

 *Tag: Mercsényi Gyula fegyelmi biztos*

**4./ A bajnokság nevezési és részvételi feltételei:**

 **a./** Minden amatőr férfi kispályás labdarúgó csapat, amely a kiírásban foglaltakat magára nézve kötelezőnek tartja, továbbá a bajnokságra írásos nevezését a versenykiírásban szereplő határidőre beküldi, valamint a költségtérítési díjat befizette.

 **b./** **A bajnokságban csak 15. életévüket betöltött játékosok szerepelhetnek.**

**c./** **Ha a nevezett játékos időközben - a 2021-2022. évi NB III-as vagy magasabb osztályú felnőtt bajnoki mérkőzésen - pályára lép, abban az esetben azonnal elveszti játékjogát és a soron következő kispályás labdarúgó mérkőzésen már nem vehet részt.**

**d./** **A játékosok saját felelősségükre neveznek és játszanak a bajnokságban, amit a nevezési lapon aláírásukkal vállalnak.**

**5./ Költségtérítési díj: 55.000.- Ft, melyet a csapat köteles a nevezési határidőig a Szekszárdi Sportközpont Nonprofit Kft. számlájára átutalni, vagy készpénzben kifizetni.**

**6./ Nevezés:**

**A nevezést a mellékelt nevezési lapon *2021. október 01.-e 16:00 óráig***

**személyesen Szilágyi Dezsőnél 7100 Szekszárd Keselyűsi u. 3. / MLSZ Tolna megyei Igazgatóság /**

**vagy a**

**szilagyi.dezso@mlsz.hu** **email címre lehet leadni.**

**A nevezési lapon szereplő játékosok játékjogosultságát a Szervező Bizottság megvizsgálja, a felülvizsgálat eredményét a sorsolás időpontjáig közli a csapat vezetőjével.**

**A sorsolás előtt a nevezéseket a Szervező Bizottság lezárja és csak a lezárt nevezési lapon felsorolt játékosok léphetnek pályára.**

**A játékosoknak külön versenyengedélye / fényképes igazolványa / nem lesz.**

**7./ Egyéb költségek:**

 **A játékvezetőket a Szervező Bizottsága küldi.**

 ***Játékvezetői díj: 3000.- Ft*, mely összeget a mérkőzés előtt a pályaválasztó csapatnak kell a játékvezető részére - számla ellenében - kifizetni.**

 A játékvezetői díjelszámolás első eredeti példánya a hivatalos pénztárbizonylat, fénymásolat nem fogadható el.

 A játékvezetői díj a bajnokság teljes idejére vonatkozik, melyet nem befolyásol az MLSZ évközben esetlegesen bekövetkező díjmódosítása.

 **ÓVÁS:**A mérkőzést követő 24 órán belül írásban, 2 példányban a Szekszárdi Sportközpont NKft. 7100 Szekszárd, Keselyűsi u. 3. címére a csapatvezető aláírásával kell megküldeni.

 **Óvási díj: 5.000.- Ft.,** melyet a Szekszárdi Sportközpont NKft. pénztárába kell befizetni a ***"Labdarúgó kispályás mérkőzés óvása"*** *megjelöléssel a közlemény rovatba* *történő beírással.*

**A befizetést igazoló bizonylat fénymásolatát az óváshoz csatolni kell.**

**8./ A bajnoki helyezések eldöntése:**

a./ A bajnokság helyezési sorrendjét a bajnoki mérkőzéseken megszerzett pontok összege határozza meg.

b./ A mérkőzés győztes csapata 3 pontot, döntetlen eredmény esetén mindkét csapat 1-1pontot kap. Vereség esetén a csapat nem kap pontot.

*c./Azonos pontszám esetén a sorrend az alábbiak szerint kerül meghatározásra:*

1. a bajnokságban elért több győzelem,
2. a bajnoki mérkőzések gólkülönbsége,
3. a bajnoki mérkőzéseken rúgott több gól,
4. az egymás ellen játszott bajnoki mérkőzések pontkülönbsége,
5. az egymás ellen játszott bajnoki mérkőzések gólkülönbsége,
6. az egymás elleni bajnoki mérkőzéseken az idegenben lőtt több gól,
7. sorsolás.

**9./ Díjazás:**

A bajnokság I - III. helyezettje Serleg- érem- és oklevéldíjazásban részesül.

**10./ Egyéb tudnivalók:**

 **Fegyelmi- és versenyügyek tárgyalása minden héten szerdán és pénteken 16.30 órától a Szekszárdi Sportközpont NKft. hivatalos helyiségében kerül megtartásra.**

**A Fegyelmi Bizottság összetétele azonos a Versenybizottsággal.**

 Az **egyik csapat hibájából elmaradt mérkőzés** a 3 pontot, 3:0 gólkülönbséggel **Versenybizottság határozattal a mérkőzés időpontjában megjelenő – vétlen – csapat javára igazolja.**

 Azt a **csapatot**, amelyik a **bajnoki év során háromszor nem áll ki**, nem jelenik meg a mérkőzés helyszínén, azt a csapatot a **Versenybizottság fegyelmi úton kizárja a bajnokságból.**

**A mérkőzésen jegyzőkönyv vezetése kötelező, a jegyzőkönyvről a Versenybizottság és a játékvezető** **gondoskodik!**

**Az adott mérkőzésen minden játékos szerepelhet.**

 **A mérkőzéseken a várakozási idő 10 perc!**

Kizárás, visszalépés hivatalos közlése után a csapatok ellenfeleinek nem kell a kiírás időpontjában a mérkőzés színhelyén megjelenni.

**A nevezési díj nem kerül visszafizetésre.**

**14./ Játékkal kapcsolatos szabályok:**

**1./ Játéktér, labda.**

A mérkőzések a városi műfüves kispályákon kerülnek lebonyolításra.

 **A labdáról a sorsolás szerinti *pályaválasztó* (elöl álló) csapat köteles gondoskodni.**

**2./ Játékosok játékjogosultsága**

A játéktéren egy időben csapatonként 1 fő kapus és 5 fő mezőnyjátékos tartózkodhat.

Mérkőzés akkor kezdhető el, ha csapatonként legalább 1 fő kapus és 3 fő mezőnyjátékos a játéktéren tartózkodik.

A játék addig folytatható, amíg egy csapaton belül a játékosok száma bármely okból 4 fő alá nem csökken.

Kapus nélkül mérkőzést játszani nem lehet.

Mezőnyjátékos csere a saját térfélen az alapvonalon keresztül „repülő-cserével” történhet és csak akkor, amikor a lecserélendő csapattárs már a játékteret elhagyta.

A szabálytalan cserében vétkes játékos sárga lapos figyelmeztetéssel büntetendő.

Kapus, **vagy teljes mezőny sor**csere csak a játékvezető tudomásával, álló játéknál történhet.

**A játékosok egységes szerelésben kötelesek a mérkőzésen játszani. A kapus szerelése szembetűnően térjen el a mezőnyjátékosokétól, játékvezetőétől.**

**A mérkőzésen csak gumitalpú, műfüves pályára alkalmas cipő használható.**

**Stoplis cipő használata tilos!**

**Játékidő: 2 x 25 perc, 5 perc szünettel**

**3./Kezdés, oldalberúgás, szögletrúgás, kapuskirúgás.**

Kezdésnél hátrafelé is lehet kezdeni, a kezdő csapat minden játékosa saját térfelén, az ellenfél játékosai a felezővonaltól 3 méterre álljanak.

**Kezdőrúgásból közvetlenül gól nem érhető el.**

A labda oldalvonalon - földön, vagy levegőben - hagyja el a játékteret **oldalberúgással** hozható ismételten játékba. Helye: ahol a labda elhagyta a játékteret. A rúgás bármely irányba elvégezhető.

A rúgást végző játékosnak vagy az oldalvonalon, vagy a játéktéren kívül kell állnia. A labdának mozdulatlanul kell állnia az oldalvonalon. A labda azonnal játékban van, ha

elrúgták és elmozdult a játéktér irányába.

Az oldalberúgást végző játékosnak nem szabad újra megjátszania, míg más játékos nem érintette vagy játszotta meg.

Az ellenfél játékosainak legalább 5 m távolságra kell lenniük az oldalberúgás helyétől. Oldalberúgásból közvetlenül gól nem érhető el!

Saját kapuba közvetlenül berúgott labda esetén szögletrúgást kell ítélni.

Szabálytalanul végzett oldalberúgás esetén az ellenfél végzi el a berúgást. Az oldalberúgást végző játékosnak a birtokába került labdát 4 mp-en belül játékba kell hozni, ellenkező esetben a berúgást az ellenfél végzi el.

Az oldalberúgást végző játékos kézzel a földön tarthatja a labdát, hogy az ne guruljon el. Rúgáskor elengedi. A játékos a lábát ráteheti a labdára, hogy az elgurulást megakadályozza, majd talpával, esetleg rúgással indítja a labdát.

"Birtoklásnak" nevezzük a labda tartását akkor, ha a játékos a kezében fogja, tartja vagy a labda közvetlen közelében van, de nem fogja meg, mellette áll.

Saját játékosról az alapvonalon kikerülő labda esetén szögletrúgást kell ítélni. Szögletrúgásból közvetlenül érhető el gól.

Ha a kapus által a büntetőterületen belül érintett labda bárhol az alapvonalon túlra jut, szögletrúgást kell ítélni.

Kirúgást, kidobást kell ítélni, ha a labda az ellenfélről kerül az alapvonalon túlra, vagy a kapufa fölött hagyta el a játékteret.

A kidobást a büntetőterület bármely pontjáról el lehet végezni.

A kidobásnál a labda csak akkor kerülhet játékba, ha már a büntetőterületet elhagyta.

**4./ A kapus játéka**

A kapus a saját büntetőterületén belül a labdát kézzel is és lábbal is megjátszhatja.

Saját csapattársa által szándékosan - és saját partrúgásból - hazaadott labdát saját büntetőterületén belül kézzel nem játszhatja meg, ha mégis megteszi, úgy csapata ellen az esethez a 6-os vonal legközelebbi pontjáról közvetett szabadrúgás jár az ellenfél javára.

A kapusról a saját büntetőterületén belülről és kívülről az alapvonalon túlra került labda esetén az ellenfél javára szögletrúgás jár.

A kapus a már játékban levő labdából lábbal, fejjel, kézzel (a játékban levő labdát az ellenfél térfelére is átdobhatja) gólt szerezhet.

A kapus a védett labdát az ellenfél kapujába is bedobhatja, ilyen esetben gólt kell ítélni.

Ha a kapus a büntetőterületet elhagyja, akkor rá is a mezőnyjátékosokra vonatkozó játékszabályok érvényesek.

A kapukirúgáskor a labda csak akkor kerül játékba, ha a kézből kidobott labda a büntetőterületet már elhagyta, **de egy akción belül a kapus felé saját társtól visszafejelt labdát csak egy esetben érintheti kézzel, többszöri / kettő, vagy annál több / visszafejelés esetén közvetett szabadrúgás jár a támadó csapat javára a visszafejelés helyéről.**

A kapuskirúgáskor a kapus által kidobott labda tovább játszható, ha saját térfélen lepattan vagy a saját térfélen egy játékos érinti. Ellenkező esetben a kapus csapata ellen a felező vonalról közvetett szabadrúgás jár az ellenfél javára.

A kapus a játékban levő labdát 4 mp-ig tarthatja a kezében. Ellenkező esetben a kapus csapata ellen az esethez a 6-os vonal legközelebbi pontjáról közvetett szabadrúgás jár az ellenfél javára.

**5. Büntető terület. büntető rúgás.**

A büntetőterület a 6 méteres vonallal határolt terület.

Ha a büntetőterületen belül a védőcsapat olyan szabálytalanságot követ el, amelyért a büntetőterületen kívül közvetlen szabadrúgás jár,- büntetőrúgást kell ítélni, a 7 m-es vonalról, játékvezetői sípjellel kell elvégezni

Büntetőrúgásnál a kapuson és a végrehajtó játékoson kívül a rúgás megtörténtéig minden játékosnak a 9-es vonaltól 5 m távolságra a játéktéren kell tartózkodni.

A kapus a rúgás megtörténtéig köteles a kapuvonalon állni, de ott oldalirányban elmozoghat.

Az elvégzés után a kapufáról visszapattanó labdát a büntetőrúgást elvégző játékos közvetlenül ismét nem játszhatja meg, ezért kétszeri labdaérintésért a védőcsapat javára közvetett szabadrúgás jár az újbóli érintés helyéről.

**6./ Szabálytalanságok:**

**Közvetlen szabadrúgások:**

* Becsúszás akkor megengedett, ha az nem veszélyezteti az ellenfél testi épségét, azaz a labda nincs az ellenfél számára megjátszható közelségben.
* A kapus saját büntetőterületén a labda megjátszása érdekében becsúszhat és nem büntetendő, ha a labdát játssza meg.
* Hátulról való szerelés megengedett, ha előtte vagy azt követően testi érintkezés nem történik.
* Szabadrúgásoknál az ellenfél 5 m távolságot kell betartson.

**Sárga lapok / kiállítás /**

* Minden olyan szabálytalanság esetén kell alkalmazni, amikor a játékos szabálytalansága a megintésnél súlyosabb, de a piros lapos esetnél enyhébb.
* Minden olyan szabálytalanság esetén is kell alkalmazni, amikor a játékos már a mérkőzésen részesült sárga lapos figyelmeztetésben és a második sárga lapját kapta a mérkőzésen. / Ebben az esetben a játékvezető a sárga lap felmutatásával egy időben a két ujja felmutatásával 2 percre kiállítja a vétkes játékost. /
* A mérkőzés folyamán minden második sárga lap kiállítást (2 perces) von maga után
* A sárga lapok kiosztásakor a fokozatosságot kell alkalmaznia a játékvezetőnek.
* A második sárga lapos (2 perces) kiállítás időtartama letelte után a büntetett játékos / csapata kiegészülhet / visszaállhat.

A szándékosan időt húzó játékos sárga lapos (második sárgás 2 perces kiállítás) büntetésben részesül.

A sárga lapok csak egy mérkőzésen belül adódnak össze, a mérkőzés befejeződésével a sárga lapok törlődnek, nincs további hatása az elkövetkező fordulókra.

**Piros lapos kiállítások:**

 Piros lap jár minden olyan – súlyos szabálytalanságért – esetben, amelyet már egy 2 perces kiállítás megelőzött, vagy a kirívóan súlyos szabálytalanság következménye.

* Az eset súlyosságától függően, piros lap esetén 5 perces és végleges kiállítás az adható büntetés.
* A piros lap felmutatása - a játékvezető öt ujja egyidejű felmutatásával - 5 perces kiállítást jelent.
* A piros lapos, 5 perces kiállítás idejének letelte után a büntetett játékos már nem állhat vissza, de csapattársa bemehet helyette, a csapata kiegészülhet.
* Végleges piros lapos kiállítás alkalmazható, ha előzőleg sárga lap részére kiosztásra került, vagy az eset súlyosan sportszerűtlen cselekedet. (A játékvezető a piros lap felmutatásával egyidejűleg a másik kezével az öltöző felé mutat).
* Az öt percre kiállított játékos a következő mérkőzésen szerepelhet.
* A véglegesen kiállított játékos helyére - a mérkőzésből még visszalevő időre - nem jöhet be másik csapattársa, nem egészülhet ki a csapata.
* A véglegesen kiállított játékos a csapata következő mérkőzésén automatikusan nem szerepelhet, de az eset súlyosságától függően a Versenybizottság további mérkőzés (ek) -től is eltilthatja.
* A kiállítás időtartamát a játékvezető méri, leteltét a játékvezető közli a csapattal.

**7./ Egyéb rendelkezések:**

**A játékvezető nem tartozéka, hanem résztvevője a pályának.**

A mérkőzést a játékvezető a pályán kívül az egyik oldalvonal mentén **mozogva** vezeti.

Az ellenfél csapatvezetője az igazolással kapcsolatosan a mérkőzés végéig a játékvezetőnél tehet észrevételt.

Szekszárd, 2021. szeptember. 16.

**Szilágyi Dezső sk. Szőke Gergő**

 Versenybizottság titkára Versenybizottság elnöke